Íslenzkar þjóðsögur og æfintýri/Goðfræðisögur/Barnið villta undir Eyjafjöllum (1)
Undir Eyjafjöllum bar svo við að barn hvarf einu sinni. Var þess þá víða leitað og fannst um síðir í gjótu einni uppi í fjalli; urðu menn þó að víðka gjótuna áður en barninu varð náð; svo var hún þröng. En er menn höfðu náð barninu sagði það frá því að sér hefði sýnzt hún móðir sín fara alltaf á undan sér og hefði það elt hana þangað.